**Statutul Asociației Gruparea Europeană de Cooperare Teritorială "Euroregiunea Dunărea de Mijloc”**

**PARTEA I: Generalități**

**Articolul 1. Denumire**

**Asociația se numește Gruparea Europeană de Cooperare Teritorială "Euroregiunea Dunărea de Mijloc”**

**Articolul 2. Prezentare generală**

Asociația **Gruparea Europeană de Cooperare Teritorială "Euroregiunea Dunărea de Mijloc”** este constituită ca persoană juridică de drept public fără scop patrimonial, non-profit, apolitică şi independentă și funcționează potrivit:

* Regulamentului (CE ) nr. 1082/2006 al Parlamentului și al Consiliului din 5 iulie 2006, privind o grupare europeană de cooperare teritorială (GECT) în ceea ce privește clarificarea, simplificarea și îmbunătățirea constituirii și funcționării unor astfel de grupări, cu modificările ulterioare aduse de Regulamentul (UE) nr. 1302/2013 al Parlamentului European și al Consiliului din 17 decembrie 2013;
* Legislației române cu privire la înființarea si funcționarea asociațiilor și fundațiilor și a țărilor participante, precum şi Statutului propriu.

Asociația este concepută pentru a facilita și promova cooperarea transfrontalieră, transnațională și interregională. Scopul, obiectivele și direcțiile de acțiune ale asociației sunt stabilite prin Statutul acesteia.

Asociația **Gruparea Europeană de Cooperare Teritorială "Euroregiunea Dunărea de Mijloc”** a fost creată la Craiova în data de ....................odată cu semnarea Convenției "Euroregiunea Dunării de Mijloc, un viitor comun" de către reprezentanții legali ai instituțiilor publice semnatare, cu „dorința de a-și uni eforturile pentru crearea unui centru de dezvoltare durabilă bazat pe inovare și coeziune socială și teritorială".

**Articolul 3. Aspecte preliminarii**

Statele Membre trebuie să fie de acord cu participarea potențialilor membri în țările lor respective.

Legea aplicabilă pentru interpretarea și aplicarea Convenției și Statutului este cea a Statului Membru în care se află sediul oficial al Asociației. Asociația va avea sediul oficial în Municipiul Craiova, strada Calea Unirii nr.19, Craiova, Dolj, sediu pus la dispoziție de Consiliul Județean Dolj, in baza hotărârii de Consiliu Județean nr..........din data......................, România. Secretariatul Asociației va funcționa în sediul oficial pus la dispoziție de Consiliul Județean Dolj, România.

Pentru a oferi o mai mare amploare voinței politice comune de cooperare în cadrul asociației create și pentru a traduce această dorință mai eficient în teritoriu, președinții si primarii instituțiilor publice partenere au decis să înființeze un instrument juridic și administrativ în slujba Euroregiunii Dunărea de Mijloc cu personalitate juridică prin crearea unei Grupări Europene de Cooperare Teritorială, un instrument juridic creat de Uniunea Europeană.

Asociația este o structură deschisă, bazată pe recunoașterea parteneriatului și Statutului. Pe baza acestor principii, alți parteneri regionali se pot alătura ulterior.

**PARTEA II: Elemente constitutive ale GECT**

**Articolul 4. Obiectul GECT**

**Membrii semnatari,**

**1.**

**2.**

**n....**

acționând pentru realizarea obiectivelor definite si asumate prin Convenția de cooperare teritorială, stabilesc prin prezentul Statut o Grupare Europeană de Cooperarea teritorială - GECT prin aplicarea dispozițiilor din Regulamentul european nr. 1082/2006 al Parlamentului, cu completările ulterioare și al Consiliului din 5 iulie 2006.

Asociația este compusă din membri fondatori și membri asociați.

Membrii Asociației, entități publice, activează și sunt selectați pe următoarele categorii:

• Autoritățile regionale sau locale

• Asociații (organism public)

• Orice alt organism public

Toți membrii care participă la realizarea Asociației, prin recunoașterea prezentului Statut sunt membrii fondatori.

Membrii care sunt primiți ulterior înființării Asociației și recunosc prezentul Statut sunt membrii asociați.

Înscrierea membrilor fondatori și asociați se face în Registrul Asociației.

Modul de înscriere și pierdere a calității de membru se stabilește în Regulamentul de organizare și funcționare care va fi aprobat de Adunarea Generală a Asociaților.

**Articolul 5. Denumirea GECT**

Denumirea GECT– ului în limba română este următoarea: Asociația **Gruparea Europeană de Cooperare Teritorială "Euroregiunea Dunărea de Mijloc”**

**Articolul 6. Sediul GECT**

Sediul GECT este stabilit in Municipiul Craiova, strada Calea Unirii nr.19, Craiova, județul Dolj, Regiunea Oltenia, (România). Secretariatul Asociației este constituit la sediul GECT din Municipiul Craiova, județul Dolj, România.

**Articolul 7. Teritoriul acoperit de GECT**

1. GECT își va putea îndeplini misiunea în toate teritoriile organismelor de drept public membre, întotdeauna în cadrul proiectelor de cooperare teritorială.
2. GECT va putea de asemenea să participe la proiectele de cooperare teritorială ale altor organizații din teritoriile entităților partenere.

**Articolul 8. Misiunea GECT**

Misiunea GECT este:

* dezvoltarea durabilă a Euroregiunii nou create prin inovare și coeziune socială și teritorială.
* crearea unei platforme de cooperare pe baza de părți interesate din rețelele transfrontaliere, în scopul dezvoltării regionale și implementării proiectelor de interes.
* facilitarea îmbunătățirii dezvoltării socio-economice inteligente, incluzive și durabile prin facilitarea îmbunătățirii cooperării, turismului și utilizării durabile a patrimoniului natural și cultural al zonei transfrontaliere.
* facilitarea unei mai bune utilizări a potențialului comun prin stabilirea mecanismelor pentru procesele participative structurate de evaluare a nevoilor, stabilirea priorităților, planificarea acțiunilor și implementarea proiectelor.

**Articolul 9. Obiectivul general si Obiectivele specifice ale GECT:**

1. **Obiectivul general** al GECT este realizarea și gestionarea, în vederea dezvoltării durabile, de proiecte și acțiuni de cooperare teritorială aprobate de către membrii săi care acționează în cadrul competențelor atribuite membrilor participanți de către legislația internă a fiecărui stat.

**2. Obiectivele specifice** sunt:

- identificarea, promovarea și implementarea programelor, proiectelor si acțiunilor comune relevante de cooperare teritorială, în următoarele domenii:

* dezvoltarea activităților economice interregionale;
* inovație tehnologică, cercetare, formare, cultură și tradiții ;
* dezvoltarea turismului;
* conservarea și punerea în valoare a mediului;
* augmentarea accesibilității, prin acțiuni menite să faciliteze și să îmbunătățească serviciul de transport public sau de telecomunicații comune;

și mai general, în domeniile cooperării teritoriale definite de reglementările comunitare nr. 1080/2006 și din 5 iulie 2006 și 1083/2006 din 11 Iulie 2006,

- promovarea, facilitarea și structurarea cooperării administrative, juridice și economice în cadrul obiectivelor definite;

- realizarea studiilor sau serviciilor necesare atât fiecărui membru individual cât și tuturor membrilor săi, în vederea realizării obiectivelor;

- accesarea și gestionarea de fonduri, atât UE cât și naționale, în vederea îndeplinirii obiectivelor;

-participarea, asigurând reprezentarea membrilor săi, la proiecte de cooperare teritorială și acțiuni de interes pentru membrii săi, inclusiv în cadrul proiectelor care depășesc limitele geografice ale GECT,

- inițierea, dezvoltarea și gestionarea de servicii, proiecte și acțiuni comune care să contribuie la consolidarea coeziunii economice și sociale a teritoriilor acoperite de Grup.

3. Acțiunile și proiectele se vor încadra în principal, dar nu exclusiv, în cadrul programelor de cooperare ale Uniunii Europene, in special Interreg Europa, ESPON, Programul Transnațional Interreg Dunărea. GECT își va îndeplini misiunile luând în considerare realizarea dezvoltării durabile.

**Articolul 10. Durata GECT si condițiile de dizolvare**

1. GECT este înființat pe o perioadă nedeterminată.
2. Dizolvarea GECT -ului se va realiza fie din oficiu, conform legislației comunitare și românești în vigoare, fie ca urmare a deciziei adoptate în unanimitate de membrii Adunării Generale în urma unei deliberări motivate.
3. Deliberarea trebuie să prevadă toate consecințele dizolvării, în special condițiile pentru reluarea sau continuarea angajamentelor de natură bugetară, financiară, socială sau față de terți.
4. Fără a aduce prejudiciu obligațiilor care decurg din articolul 14 din Regulamentul CE 1082-2006, dizolvarea se pronunță conform formularelor și de către autoritatea competentă prevăzută prin legea românească.

**Articolul 11. Dreptul aplicabil GECT**

GECT este guvernat:

- de prevederile Regulamentului (CE ) nr. 1082/2006 al Parlamentului și al Consiliului din 5 iulie 2006, privind o grupare europeană de cooperare teritorială (GECT) în ceea ce privește clarificarea, simplificarea și îmbunătățirea constituirii și funcționării unor astfel de grupări, modificat prin Regulamentul nr. 1302/2013 al Parlamentului European si al Consiliului din 17 decembrie 2013;

-de Ordonanța Guvernului 9/2015 pentru modificarea și completarea OUG 127/2007 privind Gruparea Europeană de Cooperare Teritorială;

- de Ordonanța 26/2020 privind înființarea Asociațiilor și Fundațiilor;

- de reglementările prezentului Statut si prin Regulamentul de Organizare si Funcționare aprobat de Adunarea Generală;

- de legislația română pentru situațiile care nu sunt reglementate în Regulamentul nr. 1082/2006 sau sunt reglementate în parte.

**III Organele de Conducere si Funcționarea GECT**

**Articolul 12. Organele de conducere ale GECT**

GECT are drept organe de conducere:

Adunarea Generala,

Un președinte,

Un director,

Un secretar general,

Un reprezentant la Bruxelles,

Un cenzor.

**12. 1 Competențele Adunării Generale**

1. Adunarea Generală este principalul organism al GECT. Aceasta stabilește orientările politicii generale a GECT. Are puteri decizionale depline asupra tuturor problemelor pentru care competența nu a fost încredințată altor organisme GECT.

2. Adunarea Generală are competența exclusivă de a defini și aproba misiunile, proiectele, programele și acțiunile de orice fel care vor fi realizate și implementate de GECT.

3. Adunarea Generală adoptă actele necesare funcționării GECT. Elaborează regulamentele sale interne. Prezentul regulament poate prevedea înființarea unuia sau mai multor comitete de reprezentare a autorităților locale membre sau unul sau mai multe comitete tehnice specializate, cu o funcție consultativă pentru a asista Adunarea Generală în pregătirea și urmărirea deciziilor acesteia.

4. Adunarea Generală aprobă condițiile de angajare ale directorului, secretarului general și reprezentantului la Bruxelles.

5. Adunarea Generală stabilește anual suma contribuției obligatorii a fiecărui membru GECT în conformitate cu articolul 20 din prezentul Statut și aprobă în fiecare an bugetul anual al GECT pentru anul următor.

6. Aceasta aprobă în special contribuțiile financiare ale GECT la programe și proiecte cofinanțate de Uniunea Europeană. Indiferent de bugetul de funcționare, nicio acțiune nu poate fi întreprinsă fără votul Adunării Generale cu privire la condițiile financiare ale execuției acestuia.

7. Sub rezerva competențelor delegate Directorului, numai Adunarea Generală are competența de a aproba un acord sau convenție încheiat în numele GECT cu unul sau mai mulți terți. Aceasta poate da Președintelui un mandat de a negocia în vederea pregătirii acordurilor sau convențiilor cu comunități sau autorități publice terțe.

8. Adunarea Generală îl autorizează pe Director să reprezinte GECT în justiție. Cu toate acestea, Directorul are puterea de a reprezenta GECT în orice acțiune din justiție adusă împotriva GECT sau să acționeze în justiție în caz de urgență și trebuie să protejeze sau să păstreze drepturile GECT.

9. Adunarea Generală își alege președintele si îl mandatează în reprezentarea și administrarea GECT.

10. Adunarea Generală numește și revocă Cenzorul.

11. Adunarea Generală confirmă noii membri și exclude membri din cadrul GECT.

12. Adunarea Generală dizolvă si lichidează GECT și stabilește destinația bunurilor rămase după lichidare.

13. Adunarea Generală aprobă schimbarea sediului oficial al GECT.

**12.2 Componenta Adunării Generale a GECT**

1. Adunarea Generala este formată din actualii președinți sau primari ai fiecărei comunități, membri teritoriali ai GECT.

2. Este prezidată de președintele GECT, Președinte în funcția Euroregiunii și, dacă este necesar, de către adjunctul său.

3. Fiecare președinte numește un înlocuitor. Înlocuitorul nu poate participa la Adunarea Generală și își exercită dreptul de vot numai dacă nu poate participa Președintele, prin Împuternicirea acestuia.

4. Mandatul supleantului se încheie cu cel al președintelui. Noul președinte desemnează un nou supleant care să îl substituie.

5. Președintele ține un registru al reprezentanților titulari și supleanți. Registrul poate fi consultat la sediul GECT.

**12.3 Convocarea Adunării Generale**

1. Adunarea Generală este convocată de președinte, la inițiativa sa sau la cererea scrisă a doi dintre membrii săi adresată președintelui.

2. Adunarea se întrunește cel puțin de două ori pe an.

3. Ordinea de zi este stabilită de președinte. Membrii GECT pot face propuneri pentru ordinea de zi, în scris, cu 30 de zile înainte de întâlnirea Adunării Generale.

4. Convocatorul și Agenda întâlnirii vor fi trimise cu cel puțin cincisprezece zile calendaristice înainte de data întâlnirii.

5. In cazul ședințelor extraordinare, Convocarea Adunării Generale se va face cu cel puțin cinci zile înainte de data stabilită pentru întâlnire.

**12.4 Hotărârile Adunării Generale**

1. Hotărârile Adunării Generale nu pot fi luate decât pentru punctele înscrise pe ordinea de zi.

2. Hotărârile Adunării Generale vor fi luate numai în prezența reprezentanților majorității membrilor săi.

3. Hotărârile sunt luate în unanimitate de membrii prezenți ai GECT. Fiecare membru dispune de un vot.

4. Adunarea Generală poate încredința secretarului general anumite sarcini.

5. Procesele-verbale, semnate de președinte, sunt trimise părților după fiecare întâlnire a Adunării Generale. La sediul GECT se ține un registru al Hotărârilor adoptate.

6. Fiecare parte se angajează să asigure condițiile de publicitate adecvate pentru Deciziile GECT pentru a facilita executarea acestora.

**Articolul 13. Președintele**

1.Președinția GECT este rotativă, fiecare țară desemnează un membru care să asigure Președinția GECT. Durata președinției și termenii de rotație vor fi stabilite în Regulamentul intern.

2. Președintele GECT prezidează Adunarea Generală. El este reprezentantul legal al GECT și acționează în numele și pentru GECT. El poate delega parțial atribuții Directorului.

3. Președintele convoacă Adunarea Generală. El stabilește agenda și prezidează ședințele Adunării Generale.

4. Președintele îndeplinește sarcinile care îi sunt atribuite de Adunarea Generală.

5. Președintele este, de asemenea, președintele euroregiunii.

**Articolul 14. Directorul**

1. Directorul este numit de președinte, la propunerea Adunării Generale, pentru a o perioadă de trei ani, cu posibilitatea reînvestirii în funcție.

2. Directorul conduce activitatea GECT în cadrul orientărilor și misiunilor hotărâte de Adunarea Generală și de dispozițiile președintelui. În exercițiul lor funcționează, consultă și informează președintele. Își desfășoară activitatea la sediul GECT.

3. Directorul, prin delegarea atribuțiilor de către Președinte:

- pregătește bugetul și Hotărârile Adunării Generale,

- executa Hotărârile Adunării Generale,

- reprezintă GECT și acționează în numele și pentru interesele GECT,

- semnează contracte de orice fel și valoare;

- asigură administrarea generală a GECT,

- exercită puterea ierarhică asupra personalului;

- el reprezintă GECT în instanță:

* după autorizarea adunării de a iniția acțiuni în justiție în numele GECT;
* fără autorizație prealabilă în caz de urgență sau când este o acțiune adusă împotriva GECT. În acest caz, directorul informează Adunarea Generală cu ocazia primei întâlniri.

4. El participă la ședințele Adunării Generale cu titlu consultativ. Prin delegare a președintelui, Directorul efectuează cheltuielile și se ocupă de colectarea veniturilor.

**Articolul 15. Secretariatul General**

1. Secretariatul General are sediul la Craiova.

2. Secretarul general este numit de președinte, la propunerea Adunării Generale, pentru o perioadă reînnoibilă de trei ani.

3. Secretarul general este plasat sub autoritatea ierarhică a Directorului GECT pentru toate problemele legate de gestiunea și/sau funcționarea GECT și lucrează în strânsă și permanentă relație cu acesta.

4. In acest cadru, el asigură în special:

* activarea teritorială a proiectelor și acțiunilor GECT: Secretarul general exercită un rol prioritar în ceea ce privește monitorizarea și promovarea proiectelor și acțiunilor tematice GECT;
* participarea în particular la organizarea, activarea, promovarea si monitorizarea lucrărilor Comisiilor sectoriale ale Euroregiunii; asigurând în continuu mobilizarea și activarea liderilor de proiecte in teritoriul euroregional; participarea la elaborarea si la gestionarea acțiunilor si proiectelor europene ale GECT.
* comunicarea instituțională: Secretarul general coordonează in numele Președinției in exercițiu, are funcție de reprezentare instituțională a Euroregiunii Dunărea de Mijloc cu instituții regionale, naționale si comunitare; asigură dezvoltarea politicilor concertate si a proiectelor comune; redactează contribuțiile si luările de poziții politice adresate instituțiilor comunitare sau naționale. In cadrul relațiilor sale cu instituțiile comunitare, el lucrează în coordonare și cu sprijinul reprezentantului GECT la Bruxelles.
* un rol de susținere a Președinției in exercițiu, ca atare, pregătește ședințele pentru președinție și exercită sub controlul și prin delegarea președinției activitățile de comunicare și lobby instituțional cu instituții regionale și naționale și comunitare.
* buna execuție a sarcinilor administrative si financiare ale structurii, cu privire la Secretariatul general in particular, dar si la executarea Hotărârilor Adunării generale a GECT.

**Articolul 16. Reprezentantul la Bruxelles**

1.Reprezentantul la Bruxelles este numit de către președinte, la propunerea Adunării Generale, pentru o perioadă reînnoibilă de trei ani.

2. El reprezintă GECT prin delegarea dată de Președinte la instituțiile comunitare și organizațiile reprezentate de acestea. El are rolul de a sprijini Președintele, Secretarul General și Directorul în acest domeniu. Lucrează la reprezentanța GECT la Bruxelles.

**Articolul 17. Personalul GECT**

1.Constituirea, structura și procedurile de funcționare a serviciilor operaționale sunt hotărâte de Adunarea Generală, la propunerea Directorului și a Secretarului General.

2. GECT poate recruta personal, pe bază contractuală sau statutară, necesar pentru îndeplinirea misiunilor sale, în conformitate cu legislația românească care guvernează în special statutul serviciului public teritorial; GECT se ocupă de remunerarea personalului.

3. Personalul poate fi pus la dispoziție sau detașat în colectivitățile membre.

**Articolul 18. Cenzorul**

**Cenzorul**, organul de control financiar intern realizat conform prevederilor art.27, alin.(3) din OUG nr. 26/2000 cu privire la asociații şi fundații, cu modificările şi completările ulterioare, este ales in persoana ……………..

1. Atribuțiile cenzorului sunt următoarele:

- verificarea modului în care este administrat patrimoniul GECT;

- întocmirea de rapoarte și prezentarea acestora Adunării Generale;

- participarea la ședințele Adunării Generale, fără drept de vot, informând cu privire la cele constatate în activitatea sa de control intern asupra patrimoniului GECT;

- în exercitarea atribuțiilor sale, Cenzorul este independent față de Director şi răspunde numai în faţa Adunării Generale a GECT;

- îndeplinirea altor atribuții prevăzute de Statut sau prin hotărârea Adunării Generale.

**Articolul 19. Limbile de lucru**

Limbile oficiale de lucru ale GECT sunt: ​​engleza, româna, bulgara, croata și muntenegreana.

Limba oficială de comunicare este limba engleză.

**III Finanțarea GECT**

**Articolul 20. Buget și contabilitate**

1. Contabilitatea GECT este ținută de Secretariatul General al GECT, iar gestionarea sa se efectuează în conformitate cu Legislația de contabilitate publică românească. Contabilitatea va fi ținută de un contabil angajat contractual de către GECT.

2. Adunarea Generală adoptă un buget anual la propunerea președintelui.

3. Bugetul include o componentă de funcționare și o componentă operațională.

Componenta de funcționare corespunde bugetului structurii GECT.

Componenta operațională corespunde misiunilor operaționale hotărâte de Adunarea și implementată de GECT.

4. Orice activitate a componentei operaționale trebuie să facă obiectul unei finanțări specifice înainte de efectuarea oricărei cheltuieli.

5. Directorul întocmește în fiecare an un raport administrativ și îl aduce la cunoștința Adunării Generale prin președinte.

**Articolul 21. Veniturile**

Bugetul GECT este finanțat prin:

1. contribuțiile obligatorii ale membrilor săi, așa cum sunt stabilite de Adunarea Generală, pentru componentele funcționale și operaționale.

Fiecare membru GECT se angajează să aprobe in bugetul propriu cheltuielile corespunzătoare stabilite prin Adunarea Generală a GECT.

2. contribuții voluntare ale membrilor săi.

3. contribuții din fonduri europene.

4. contribuții și subvenții de orice fel din partea statelor ale căror teritorii fac parte din GECT sau din partea altor Comunități teritoriale.

5. oricare alte venituri autorizate de legi și reglementări.

**Articolul 22. Controlul de gestiune al fondurilor publice**

1. Controlul gestionării fondurilor publice de către GECT va fi asigurat de către autoritățile române competente, în condițiile prevăzute la articolul 6 din Regulament.
2. Pentru acțiunile cofinanțate de Uniunea Europeană, controlul se efectuează conform normelor legislației relevante privind controlul fondurilor comunitare.
3. Autoritățile responsabile cu desemnarea unui organism de audit extern independent, sunt după caz, autoritățile prevăzute de reglementările comunității și, în caz contrar, autoritățile desemnate de legea românească.
4. Autoritatea desemnată informează membrii din celelalte state cu privire la anomaliile observate în timpul implementării controalelor de gestionare a fondurilor.

**IV Răspunderea GECT**

**Articolul 23. Răspunderea GECT**

1. GECT este răspunzătoare pentru datoriile sale, indiferent de natura acestora.

2. GECT este singura răspunzătoare pentru angajamentele asumate în numele său și pentru activitățile organelor sale.

3. În măsura în care resursele GECT sunt insuficiente pentru a onora angajamente și se confruntă cu datorii de orice fel, inclusiv la momentul încetării activității GECT, datoria va fi împărțită în conformitate cu distribuirea contribuției financiare stabilită în cadrul bugetului pentru anul N-1.

4. La momentul încetării activității GECT-ului, din orice motiv, membrii acestuia rămân răspunzători pentru obligațiile care decurg din activitățile desfășurate de GECT.

**V Dispoziții diverse**

**Articolul 24. Modalități de recunoaștere reciprocă**

1. Condițiile controlului financiar sunt cele prevăzute de legea statului român. Recunoașterea reciprocă a acestor metode de control financiar va fi facilitată de statele membre în cauză.
2. Fără a aduce atingere dispozițiilor care rezultă din legislațiile naționale ale membrilor GECT, controlul financiar va fi realizat de autoritățile competente ale statului român.
3. Membrii GECT vor lua toate măsurile de care dispun, în special măsuri de publicitate adecvate, destinate să faciliteze eficacitatea deciziilor sau acțiunilor GECT pe teritoriul său.

**Articolul 25. Modificări statutare**

1. Orice modificare a statutului trebuie supusă aprobării Adunării Generale, și aprobată în unanimitate. Orice modificare substanțială trebuie, de asemenea, aprobată în conformitate cu procedura prevăzută la Articolul 4 din Regulamentul nr. 1082/2006 din 5 iulie 2006.

2. Orice modificare propusă va fi adresată președintelui. Ea trebuie să fie prezentată în scris (scrisoare cu confirmare de primire sau email cu confirmare de primire) și motivată. Ea trebuie să fie însoțită de redactarea textului corespunzător.

3. Adunarea Generală trebuie să fie convocată special în acest scop de către președinte. Ordinea de zi va fi însoțită de textul propunerii.

**Articolul 26. Admiterea de noi membri**

Admiterea unui nou membru este condiționată de o Hotărâre a Adunării Generale, luată cu unanimitatea membrilor GECT. Aceasta este supusă procedurii prevăzute la articolul 4 din Regulamentul 1082/2006 și formalitățile de publicare prevăzute la articolul 5 din același Regulament.

**Articolul 27. Retragerea unui membru din GECT**

1. Cu excepția cazului dizolvării GECT, orice membru se poate retrage din GECT prin trimiterea unei scrisori către Președintele Adunării Generale prin scrisoare recomandată cu confirmare de primire; își pierde calitatea de membru la sfârșitul anului calendaristic.
2. Consecințele pentru membrul care se retrage sunt aceleași ca și pentru dizolvarea prevăzută în Statutul GECT.

**Articolul 287. Litigii**

1. În cazul unui litigiu între părți referitor la interpretarea sau aplicarea - prezentului statut sau, mai general, cu privire la funcționarea GECT, membrii interesați se angajează să desfășoare negocierile corespunzătoare recurgând în special la medierea unui membru care nu este implicat în dispută sau a unei alte autorități publice neutre capabile să promoveze o soluționare amiabilă.

2. Dacă nicio soluționare negociată nu a avut succes, litigiul va fi sesizat instanțelor judecătorești și, în primă instanță, la Tribunalul Dolj.

**Articolul 29. Intrarea în vigoare**

1. În conformitate cu prevederile din Convenția de înființare a GECT, Convenția și Statutul intră în vigoare la data la care GECT obține personalitate juridică.

2. Grupul obține personalitate juridică de la publicarea deciziei de a crea GECT prin Ordin al reprezentantului statului în conformitate cu termenii stabiliți în articolul L 1115-4-2 din CGCT și după Autorizarea din partea autorităților competente prevăzute la articolul 4 din Regulamentul 1082/2006.

3. Convenția și Statutul sunt publicate ca anexă la Decizia de creare.

4. Statutul va face obiectul unei notificări în Jurnalul Oficial al Uniunii Europene, în conformitate cu dispozițiile articolului 5 din Regulamentul (CE) nr. 1082/2006.

5. Adunarea Generală va fi convocată de președinte în luna următoare apariției în Jurnalul Oficial al Uniunii Europene.

**Articolul 30. Notificări**

Pentru aplicarea acestui statut, toate notificările se vor face la adresa sediului central al fiecărei comunități membre.

Lista de semnături:

…….

…….

…….